stanford-oval/wikipedia huggingface dataset:
דה-בעת'יפיקציה
דה-בעת'יפיקציה תחת הרשות הזמנית של הקואליציה

הרשות הזמנית של הקואליציה הוקמה במאי 2003 על-ידי כוחות הקואליציה בהובלת ארצות הברית, בעקבות הפלישה האמריקאית למדינה והפלתה של מפלגת הבעת' העיראקית. הרשות שימשה כממשלה הזמנית של עיראק, בראשותו של פול ברמר, והיא החליפה את המשרד לשיקום ולסיוע הומניטרי שבראשו עמד הגנרל האמריקאי לשעבר, ג'יי גארנר. במסגרת תפקידיה, הרשות הייתה אמונה לפקח על הכיבוש האמריקאי ועל תהליך הדמוקרטיזציה במדינה.
ראש הרשות, פול ברמר, היה תומך נלהב של מדיניות הדה-בעת'יפיקציה, ופעולתו הרשמית הראשונה הייתה לפרסם את צו מספר 1 שעסק בדה-בעת'יפיקציה של החברה העיראקית, שלושה ימים בלבד לאחר הגעתו לבגדאד.
הסיבות לאימוץ המדיניות ומטרותיה > הסיבות לאימוץ המדיניות

הסיבות לנקיטה במדיניות הדה-בעת'יפיקציה מצוינות בהקדמה של צו מספר 1 של הרשות הזמנית של הקואליציה והן כדלקמן:
מתוך הכרה בכך שהעם העיראקי סבל מהפרה של זכויות אדם בהיקפים גדולים לאורך שנים רבות מצד מפלגת הבעת', ולאור דאגתה של החברה העיראקית מפני האיום הנובע מהמשך ניהול המדינה על-ידי אנשי מפלגת הבעת' ומההפחדה של העם העיראקי מצד גורמים במפלגת הבעת', וכן מתוך דאגה מהאיום המתמשך שמציבה מפלגת הבעת' העיראקית לביטחונם של כוחות הקואליציה...
"Coalition Provisional Authority Order Number 1: De-Ba'athification of Iraqi Society" (PDF), Coalition Provisional Authority
הסיבות לאימוץ המדיניות ומטרותיה > מטרות המדיניות

בהתאם לשאיפותיה של הרשות הזמנית של הקואליציה ליצור "סביבה בטוחה ויציבה שתאפשר את מימוש החופש והדמוקרטיה עבור העם העיראקי", מטרת המדיניות הייתה לקדם את הקמתה של מערכת פוליטית דמוקרטית בעיראק.
יש לזכור כי הדה-בעת'יפיקציה בוצעה במסגרת הפלישה האמריקאית לעיראק, שחלק ממטרותיה המוצהרות היו לחסל את הנשק להשמדה המונית שהיה בידי המשטר העיראקי ולכונן משטר דמוקרטי במטרה לסייע במלחמה העולמית בטרור. בהתאם ליעדי העל הללו, הדה-בעת'יפיקציה נתפסה כדרך ההגיונית להבטיח את הסרתו של המשטר הישן ואת השפעותיו השליליות על התרבות הפוליטית במדינה.
מאה הצווים

ראש הרשות הזמנית של הקואליציה, פול ברמר, וצוותו המנהלי ניהלו הלכה למעשה את מדיניות הדה-בעת'יפיקציה כפי שנקבעה על-ידי מחלקת ההגנה, באמצעות פרסום צווים שהחילו אותה. בין מאי 2003 ליוני 2004, פרסמה הרשות מאה צווים לקידום המדיניות.
מאה הצווים > צו מספר 1

הצו הראשון פורסם ב-16 במאי 2003 והוא היווה את יריית הפתיחה של מדיניות הדה-בעת'יפיקציה. הצו ביקש לבטל את מפלגת הבעת' על-ידי הסרת מבניה הפוליטיים-חברתיים ועל-ידי הוצאת מנהיגותה מעמדות סמכות ואחריות בחברה העיראקית. באופן ספציפי יותר, צו זה קבע שכל עובדי המגזר הציבורי המזוהים עם מפלגת הבעת' צריכים להתפטר מתפקידיהם ונאסרה עליהם כל עבודה עתידית במגזר הציבורי. כמו כן, הצו אסר על הצגתן של תמונות של סדאם חוסיין ושל סמלים של מפלגת הבעת' במרחבים הציבוריים.
מאה הצווים > צו מספר 2

ב-23 במאי 2003, שבוע לאחר פרסומו של הצו הראשון, פורסם צו מספר 2, שעסק בפירוק ישויות. היה זה הצו שנמתחה עליו הביקורת הרבה ביותר במסגרת מדיניות הדה-בעת'יפיקציה. הצו הורה על פירוקם של משרדים, מוסדות וארגונים של מפלגת הבעת', ובכך הוא הוביל לפירוקם של כוחות הביטחון העיראקיים, מספר משרדים ממשלתיים וארגונים רבים אחרים. בעקבות כך, מאות אלפי אזרחים עיראקים נותרו ללא עבודה.
מאה הצווים > צו מספר 5

ב-25 במאי 2003 פורסם צו מספר 5, שהורה על הקמת מועצת הדה-בעת'יפיקציה העיראקית. מטרתה הרשמית של המועצה הייתה לפקח על תהליך הדה-בעת'יפיקציה בעיראק. גוף זה אמור היה להיות מורכב כולו מאזרחים עיראקים שנבחרו על-ידי ברמר עצמו, ובראשו עמד אחמד צ'לבי, אחד מהוגי המדיניות. המועצה הייתה כפופה לסמכותו של ראש הרשות הזמנית של הקואליציה וכל החלטה מטעמה הייתה כפופה לאישורו.
מאה הצווים > צו מספר 100

הצו האחרון פורסם ב-30 ביוני 2004 ומטרתו הייתה לבטל את סמכותה של הרשות הזמנית של הקואליציה ולהעבירה לממשלת הביניים העיראקית. בתוך כך, הוטל על הממשלה ליישם את החוקים, את התקנות, את הצווים, את המזכרים ואת ההוראות שנקבעו על-ידי הרשות הזמנית של הקואליציה, ביניהם הצווים והמזכרים שעוסקים בדה-בעת'יפיקציה של עיראק.
יישום ואכיפה

המסמך המרכזי בדבר יישום הדה-בעת'יפיקציה היה מזכר 1 לצו מספר 1 של הרשות הזמנית של הקואליציה. המזכר הטיל על כוחות הקואליציה את תהליך אכיפת המדיניות וקבע כי בכל משרדי הממשלה יוצבו חוקרים צבאיים אמריקאיים, שיהיו מורשים לאסוף מידע על העובדים במגוון דרכים. בהתבסס על העובדות, החוקרים היו צריכים לקבוע אם אדם נחשב כבעל קשר למפלגת הבעת', ובהתאם לממצאים לבצע מולו פעולות אכיפה כפי שהופיעו בצו מספר 1. אזרחים שהואשמו כבעלי קשר למפלגה וכפרו בכך היו זכאים להגיש ערעור לוועדות לבדיקת ההסמכה שהוקמו על-ידי כוחות הקואליציה. חברי הוועדות היו צריכים להחליט אם הם מקבלים את הערעורים או לא, בכפוף לאישורו של ראש הרשות הזמנית של הקואליציה. עוד נקבע במזכר כי לאחר שמועצת הדה-בעת'יפיקציה תוסמך לכך ותציג יכולת מספקת, היא זו שתהיה אחראית על יישום המדיניות בכפוף להנחייתו ובקרתו של ראש הרשות הזמנית של הקואליציה.
עם זאת, פרסום שני הצווים הראשונים של הרשות הזמנית של הקואליציה עורר בלבול מנהלי באשר ליישום מדיניות הדה-בעת'יפיקציה. בתוך כך, בנובמבר 2003 פורסם מזכר מספר 7 שבו הוחלט להעביר את הסמכות ליישום המדיניות למועצת הממשל העיראקית, שהקימה את הוועדה הלאומית העליונה לדה-בעת'יפיקציה, שהחליפה את מועצת הדה-בעת'יפיקציה. במזכר נקבע כי אזרח שפוטר מעבודתו היה צריך לקבל הודעה מראש על פיטוריו וכי הוא רשאי להגיש ערעור על ההחלטה לפטר אותו. אם ערעורו נדחה, הוא יכול היה לבקש שתתבצע בחינה נוספת של העניין על-ידי הוועדה הלאומית העליונה לדה-בעת'יפיקציה. אם הערעור התקבל והוביל להחזרתו של האזרח לעבודה, הוא היה צריך לקבל תשלום רטרואקטיבי מיום פיטוריו.
השלכות המדיניות

למדיניות הדה-בעת'יפיקציה הייתה השפעה עמוקה על עיראק. צו מספר 1 של הרשות הזמנית של הקואליציה הוביל לאבטלתם של אזרחים רבים ממגוון רחב של ענפי תעסוקה במגזר הציבורי – מרופאים ומהנדסים ועד לספרנים בבתי ספר יסודיים. פגיעה משמעותית התרחשה גם בצבא העיראקי, שפוזר בעקבות פרסומו של צו מספר 2, מה שהוביל לאבטלתם של חצי מיליון אזרחים. לצד זאת, מאות אלפי אזרחים איבדו את הפנסיות שלהם אחרי שנים רבות של עבודה, והתסכול בקרבם הלך וגאה.
מעבר לכך, תהליך הדה-בעת'יפיקציה הוביל, באופן בלתי נמנע, לפגיעה חמורה בקהילה הסונית במדינה, שהייתה מזוהה עם מפלגת הבעת'. בראש ובראשונה, הסונים נושלו מנכסיהם החומריים – מהונם הפרטי, מהכנסותיהם הקבועות, מהפנסיות שלהם, מבתיהם ומהשקעותיהם. מעבר לכך, הסונים הודחו גם מעליונותם הפוליטית, שנשמרה לאורך השנים באמצעות מנגנון מפלגת הבעת' – מנגנון שהוכחד לחלוטין בעקבות יישום המדיניות. כך, החל לצמוח תפקידן של המפלגות הפוליטיות המייצגות את העדות והקבוצות האתניות האחרות בעיראק, בדגש על הרוב השיעי במדינה. על אף שמספר לא מבוטל של שיעים היו רשומים כחברי מפלגת הבעת', הם אינם קופחו והודרו כמו חברי הבעת' הסונים, משום שהם נתפסו בעיני האמריקאים כבעלי לגיטימציה שלטונית לאור היותם עדת הרוב במדינה.
במובנים רבים, הנישול הסימבולי והממשי של הסונים מנכסיהם, דחיקתם הפוליטית כמגזר וסימונם כבוגדי המדינה הובילו לעליית קרנם של אנשי דת סונים רדיקליים – מה שגרם, בתורו, להאצת תפוצתם של ארגוני הטרור במדינה, כדוגמת צבא אנשי המסדר הנקשבנדי וכן ארגון אל-קאעדה ובהמשך גם ארגון המדינה האסלאמית. ארגונים אלה משכו לשורותיהם את הסונים שנפגעו ישירות מהדה-בעת'יפיקציה, כדוגמת יוצאי הצבא המתוסכלים, שהביאו עמם מומחיות טכנית וטקטית.
ביקורת כלפי המדיניות

מדיניות הדה-בעת'יפיקציה הייתה שנויה במחלוקת בקרב אנשי אקדמיה ומוסדות ממשל וצבא אמריקאים, וכן בקרב כלי התקשורת הבינלאומיים. התומכים במדיניות טענו כי היא טיהרה ביעילות את החברה העיראקית מההשפעה של מפלגת הבעת', באופן שאפשר את הקמתה של ממשלה עיראקית דמוקרטית. המבקרים, לעומת זאת, טענו כי לא רק שהמדיניות הייתה לא דמוקרטית, אלא שהיא היוותה גורם משמעותי להידרדרות המצב הביטחוני בעיראק. כמו כן, ביקורת נוקבת נמתחה על המדיניות מצד הסונים בעיראק, שטענו כי הם הודרו באופן מתמשך מתעסוקה במגזר הציבורי.
הערות שוליים

↑  Aysegul Keskin Zeren, "From De-Nazification of Germany to De-Baathification of Iraq,” Political Science Quarterly 132, 2017, p. 271.
↑  Zeren, "From De-Nazification of Germany to De-Baathification of Iraq,” p. 272.
↑  Rajiv Chandrasekaran, Imperial Life in the Emerald City: Inside Iraq's Green Zone (New York: Vintage Books, 2006), p. 79.
↑  Zeren, "From De-Nazification of Germany to De-Baathification of Iraq,” pp. 259-262.
↑  Benjamin Isakhan, The Legacy of Iraq: From the 2003 War to the 'Islamic State' (Edinburgh: Edinburgh University Press, 2015), p. 22.
↑  Zeren, "From De-Nazification of Germany to De-Baathification of Iraq,” pp. 282-284, 288.
↑  Aysegul Keskin Zeren, "Iraq’s Struggle with De-Ba`thification Process,” Global Change, Peace & Security 29(1), 2017, pp. 64-65.
1 2  Isakhan, The Legacy of Iraq: From the 2003 War to the 'Islamic State', p. 21.
1 2  "Coalition Provisional Authority Memorandum Number 7” (PDF), Coalition Provisional Authority, Retrieved 4 September 2021.
↑  Ahsan I. Butt, "Why Did the United States Invade Iraq in 2003?” Security Studies 28(2), 2019, pp. 250-251.
↑  Zeren, "Iraq’s Struggle with De-Ba`thification Process,” p. 65.
↑  "Coalition Provisional Authority Order Number 2: Dissolution of Entities” (PDF), Coalition Provisional Authority, Retrieved 4 September 2021.
↑  James P. Pfiffner, "US Blunders in Iraq: De-Baathification and Disbanding the Army,” Intelligence and National Security 25(1), 2010, p. 80.
↑  "Coalition Provisional Authority Order Number 5: Establishment of the Iraqi De-Baathification Council” (PDF), Coalition Provisional Authority, Retrieved 4 September 2021.
↑  "Coalition Provisional Authority Order Number 100: Transition of Laws, Regulations, Orders, and Directives Issued by the CPA” (PDF), Coalition Provisional Authority, Retrieved 4 September 2021.
↑  "Coalition Provisional Authority Memorandum Number 1” (PDF), Coalition Provisional Authority, Retrieved 4 September 2021.
↑  Zeren, "From De-Nazification of Germany to De-Baathification of Iraq,” pp. 275-276.
↑  אשר ססר, "איראן ומדינות ערב: שינוי היסטורי במאזן הכוחות," עדכן אסטרטגי INSS 18(3), 2015, עמ' 8.
↑  Hazam Saghieh, "The Life and Death of De-Baathification,” Revue des Mondes Musulmans et de la Méditerranée 117, 2007, p. 209.
↑  David C. Hendrickson and Robert W. Tucker, "Revisions in Need of Revising: What Went Wrong in the Iraq War,” Survival 47(2), 2005, pp. 7-10.
ראש הרשות הזמנית של הקואליציה, פול ברמר.
הגבירה אשר על הגלימות

| --- | --- |

מרי קאוונדיש, דוכסית דבונשייר, הגבירה אשר על הגלימות הראשונה של המלכה אליזבת השנייה.
 איוש נוכחי:  הדוכסית פורצ'ן פיצרוי
 תאריך כניסה לתפקיד:  1967
 תחום שיפוט:  הממלכה המאוחדת
 ייסוד המשרה:  1553
 איוש ראשון:  סוזן ווייט
 
הגבירה אשר על הגלימות (אנגלית: Mistress of the Robes) היא הליידי הבכירה של חצר המלוכה הבריטית. בעבר, כפי שרומז השם, היא הייתה אחראית לבגדים ולתכשיטים של המלכה, וכיום היא אחראית על משמרות הנוכחות של בנות הלוויה (Lady-in-waiting) של המלכה, ביחד עם חובות שונים בטקסים ממלכתיים. בעבר, כשהמלכה הייתה מונרך ולא מלכה רעיה הגבירה אשר על הגלימות הייתה מינוי פוליטי, שהשתנה ביחד עם הממשלה. מצב זה לא התרחש מאז מותה של המלכה ויקטוריה ב-1901, ולמלכה אליזבת השנייה היו רק שתי גבירות מאז הוכתרה ב-2 ביוני 1953 ועד למותה ב-8 בספטמבר 2022. למלכה האם הייתה גבירה אשר על הגלימות משל עצמה, ובמאה ה-18 הייתה גבירה גם לנסיכת ויילס. בתקופה המודרנית הגבירה אשר על הגלימות היא בדרך כלל דוכסית.
להלן רשימת הגבירות מאז תחילת המאה ה-20:
המלכה אלכסנדרה (1901–1925)
1901 - 1912: לואיזה מונטגיו דאגלס סקוט, דוכסית באקלו וקווינסברי
1913 - 1925: ויניפרד קאוונדיש-בנטינק, דוכסית פורטלנד
המלכה מרי (1910–1953)
1910 - 1916: אוולין קאוונדיש, דוכסית דבונשייר
1916 - 1921: איילין סאת'רלנד-ליווסון-גוור, דוכסית סאת'רלנד
1921 - 1953: איילין קאוונדיש, דוכסית דבונשייר (דוכסית אלמנה של דבונשייר מ-1938)
אליזבת, המלכה האם (1937–2002)
1937 - 1964: הלן פרסי, דוכסית נורת'מברלנד (דוכסית אלמנה של נורת'מברלנד מ-1946)
1964 - 1990: קת'לין המילטון, דוכסית אברקורן (דוכסית אלמנה של אברקורן מ-1979)
1990 - 2002: לא מאויש
המלכה אליזבת השנייה (1953-2022)
1953 - 1967: מרי קאוונדיש, דוכסית דבונשייר
1967 - 2021: פורצ'ן פיצרוי, דוכסית גרפטון
ראו גם

נער בית הכיסא
דרור 1

| --- | --- |

 מידע כללי
 יצרן:  התעשייה האווירית
 משימה
 משך המשימה:  15 שנים
דרור 1 הוא לוויין תקשורת ממשלתי ישראלי.
ב-2 בינואר 2020 הודיעה ממשלת ישראל על תחילת פיתוחו של לווין תקשורת עצמאי בשם דרור 1 שעתיד לשמש את צורכי מדינת ישראל למשך 15 שנה ללא תלות בחברות פרטיות.
שמו של הלוויין הוחלף מ-'עמוס 8' לאחר שהוחלט על המיתוג המחודש, ועצמאות התקשורת של מדינת ישראל.
הלוויין יפותח על ידי התעשייה האווירית ויכלול בתוכו טכנולוגיות דיגיטליות מתקדמות ביותר, בדגש על טכנולוגיות 'כחול לבן', כדוגמת מטע"ד תקשורת דיגיטלי מתקדם, וכן יכולות "סמארטפון בחלל", המאפשרת גמישות תקשורתית לאורך כל שנות פעילותו בחלל.
הלוויין יפותח בחטיבת מערכות טילים וחלל של התעשייה האווירית.
האוניברסיטה הטכנית של דנמרק

| --- | --- |


האוניברסיטה הטכנית של דנמרק, קונגנס לינגבי, דנמרק
 מכון טכנולוגי
 מוטו:  Det bli'r til noget 
 תקופת הפעילות:  1829–הווה (כ־195 שנים)
 מייסדים:  הנס כריסטיאן ארסטד 
 קמפוס:  לינגבי, בלרופ, ריסו
 בעלי תפקידים
 נשיא:  אנדרס ביארקלב
 סגן נשיא:  רסמוס לארסן
 יו"ר:  פר פאלולט
 רקטור:  אנדרס אוברגארד בארקלב
 מנכ"ל:  קלאוס נילסן
 דקאן:  פיליפ בנינג ומרטין ויגילד
 סגל:  2,003
 סטודנטים
 כלל הסטודנטים:  11,031
 סטודנטים לתואר ראשון:  7,197
 סטודנטים לתואר שני:  3,834
 סטודנטים לתואר שלישי:  1,330
 שונות
 כינוי קבוצת הספורט:  DTU
 מיקום
 מיקום:  קונגנס לינגבי, עיריית תפארק, קופנהגן, דנמרק דנמרק
 מדינה:  דנמרק דנמרק
 קואורדינטות:  55°47′10″N 12°31′24″E﻿ / ﻿55.786154962268°N 12.523358653674°E﻿ / 55.786154962268; 12.523358653674
 www.dtu.dk
  (למפת דנמרק מוגדלת) קופנהגן אודנסה אולבורג אורהוס אסביירג שוודיה גרמניההאוניברסיטה הטכנית של דנמרק(למפת דנמרק רגילה) קופנהגן אודנסה אולבורג אורהוס אסביירג שוודיה גרמניההאוניברסיטה הטכנית של דנמרק
 
האוניברסיטה הטכנית של דנמרק (באנגלית, The Technical University of Denmark, או בראשי תיבות, "DTU"; בדנית, Danmarks Tekniske Universitet) היא אוניברסיטה ציבורית הממוקמת בקונגנס לינגבי, 12 ק"מ צפונית לקופנהגן, דנמרק. היא הוקמה בשנת 1829 ביוזמתו של הנס כריסטיאן ארסטד כפוליטכני הראשון של דנמרק, והיא מדורגת בין מוסדות ההנדסה המובילים באירופה.
רקע היסטורי

האוניברסיטה הטכנית נוסדה ב-5 בנובמבר 1829, כ"קולג' לטכנולוגיה מתקדמת" על ידי אחד הכוחות המניעים של היוזמה, הפיזיקאי הנס כריסטיאן ארסטד, שהיה פרופסור באוניברסיטת קופנהגן. ההשראה למוסד הייתה אקול פוליטקניק בפריז, צרפת, בה ביקר ארסטד כמדען צעיר. ארסטד היה מנהלה הראשון עד פטירתו בשנת 1851.
ביתה הראשון של המכללה היה שני מבנים בסטייסטריידה וסט פדרסטרדה במרכז קופנהגן. הם הורחבו מספר פעמים בשנת 1890. הבניינים החדשים נחנכו בסולואגט בשנת 1890 ותוכננו על ידי האדריכל יוהאן דניאל. בשנת 1903 המכללה לטכנולוגית מתקדמת החלה להורות הנדסת חשמל בנוסף להנדסת בניין, הנדסת ייצור והנדסת מכונות שכבר נלמדו במכללה. בשנות העשרים המקום שוב לא הספיק ובשנת 1929 הונחה אבן היסוד לבית ספר חדש באוסטרוולד. השלמת הבניין התעכבה בעקבות מלחמת העולם השנייה והיא לא הושלמה עד שנת 1954.
משנת 1933 נודע רשמית המוסד בשם 'האוניברסיטה הטכנית של דנמרק'. ב־1 באפריל 1994, עם הצטרפותם של 'האקדמיה הדנית להנדסה' (DIA) ו'האוניברסיטה הטכנית של דנמרק'- (DTH), שונה השם הדני לאוניברסיטה הטכנית של דנמרק, כדי לכלול את המילה אוניברסיטה, ובכך הוליד את ראשי התיבות (DTU) שבאמצעותם האוניברסיטה ידועה כיום. השם הרשמי, כולל עדיין את השם המקורי "המכון הפוליטכני, האוניברסיטה הטכנית של דנמרק".
בשנת 1960 התקבלה החלטה להעביר את המכללה לטכנולוגיה מתקדמת למתקנים חדשים בלנגבי בצפון קופנהגן. הם נחנכו ב־17 במאי 1974. ב־23 וב־24 בנובמבר 1967 אירח מרכז המחשוב האוניברסיטאי את קבוצת המחקר של ועדת המדע של נאט"ו בפגישה הראשונה של 'הנדסת תוכנה' שהוקמה לאחרונה. ב־1 בינואר 2007 מוזגה האוניברסיטה עם מכון החלל הלאומי הדני והחל מ-1 בינואר 2008: עם המכון הלאומי למשאבים ימיים.
האוניברסיטה הטכנית של דנמרק מעניקה משנת 1997, מדליית זהב כאות הוקרה וכבוד לאנשים שעשו מאמץ בולט במיוחד עבור המוסד ועבודת האוניברסיטה.
תחומי המחקר

ביוטכנולוגיה וביוכימיה
כימיה
בניה ומכניקה
מדעי כדור הארץ
אלקטרוטכנולוגיה
אנרגיה
סביבה וזיהום
מזון, דגים וחקלאות
טכנולוגית מידע
מתמטיקה
חומרים
רפואה וטכנולוגיית מדיקו
פיזיקה
ייצור וניהול
מחקר חלל
הובלה ולוגיסטיקה
ארגון > קמפוסים ומיתקני מחקר

לאוניברסיטה הטכנית של דנמרק יש ארבעה קמפוסים, מעבדות מחקר ומתקני בדיקה ברחבי דנמרק ובאי גרינלנד. הקמפוס הראשי של האוניברסיטה ממוקם צפונית לקופנהגן ליד העיירה לינגבי. יותר ממאה מבנים פזורים במישור 106 דונם המחולק לארבעה רבעים, תצורה זו מתכתבת עם המספור המקובל של רביעים במערכת צירים קרטזית. הקמפוס השני ממוקם בבלרופ כעשרה ק"מ ממרכז העיר קופנהגן. הקמפוס השלישי ממוקם על חצי האי ריס בפיורד רוסקילדה, 7 ק"מ צפונית לעיירה ההיסטורית רוסקילדה ו-40 ק"מ מערבית לקופנהגן. הקמפוס הרביעי ממוקם במספר מעבדות בפרדריקסברג ובאי לינדהולם המשרתים את המחקר הוטרינאי.
בנוסף לקמפוסים, לאוניברסיטה יש מתקני מחקר ובדיקה במיקומים הבאים: מעבדות בפרדריקסברג, בהירשלס יש פעילויות מחקר בתחום הטכנולוגיה החקלאית והדייג ובו נמצא גם הנמל הביתי של ספינת המחקר השטה לאוקיינוס, באי לינדהולם יש פעילויות מחקר למחלות מידבקות. במורס יש פעילויות מחקר בתחום חיי הים באזורי החוף, בסילקבורג יש פעילויות מחקר בתחום דייג במים מתוקים, אקולוגיה וגנטיקה של האוכלוסייה. בסיסימיוט, העיר השנייה בגודלה בגרינלנד, יש פעילויות מחקר וחינוך ובאוסטרילד יש אתר בדיקה לטורבינות רוח גדולות עד 250 מטר גובה.
ארגון > ניהול > חבר הנאמנים

חבר הנאמנים של האוניברסיטה. הוא הסמכות הגבוהה ביותר לפעילות האוניברסיטה. חבר הנאמנים מאשר את האסטרטגיה של האוניברסיטה, כמו גם את תוכניות התקציב והפעולה, מתקשר בחוזי פיתוח עם שר המדע, הטכנולוגיה והחדשנות, ממנה את הנשיא ומקבל החלטות על פרויקטים חדשים לבנייה וכו '. מועצת הנאמנים מתכנסת לפחות ארבע פעמים בשנה. החל מה -1 בינואר 2009, עשרה חברי נאמנים; שישה חברים שגויסו מחוץ לאוניברסיטה, חבר אחד ממונה על ידי הצוות המדעי, חבר אחד ממונה על ידי הצוות האדמיניסטרטיבי ושני חברים ממונים על ידי סטודנטים מהאוניברסיטה. הנשיא, שממונה על ידי חבר הנאמנים, אחראי לניהול היומיומי של האוניברסיטה.
ארגון > ניהול > חבר המנהלים

הנשיא ממונה על חבר המנהלים, אשר בנוסף לנשיא כולל גם את ראש המוסד, מנהל האוניברסיטה, דיקן הלימודים לתארים ראשונים וענייני סטודנטים, דיקן לימודי תארים מתקדמים ועניינים בינלאומיים, מנהל הייעוץ למגזר הציבורי, והמנהל לחדשנות ויזמות.
ארגון > ניהול > המועצה האקדמית

המועצה האקדמית היא הגוף האקדמי הגבוה ביותר של האוניברסיטה ומעניק דוקטורטים. המועצה מדווחת בפני הנשיא, בין היתר על חלוקת המימון ויכולה גם לייעץ לנשיא בתוכניות השכלה, מחקר וחדשנות אסטרטגיות מרכזיות. הנשיא הוא יו"ר המועצה האקדמית, הכוללת גם נציגי סטודנטים ונציגי סגל מדעים מהאוניברסיטה.
ארגון > ניהול > חבר הנבחרים

חבר הנבחרים שוקל ברמה הגבוהה ביותר את תוכנית ההשכלה, המחקר והחדשנות של האוניברסיטה וממנה גם את החברים החיצוניים של חבר הנאמנים של האוניברסיטה על פי דרישה. חבר הנבחרים מורכב משני חברים מכל מועצה מייעצת.
ארגון > ניהול > מחלקות

השירותים העיקריים של האוניברסיטה, כלומר השכלה, מחקר, ייעוץ במגזר הציבורי וחדשנות, מנוהלים על ידי המחלקות בתחומם האישי. המחלקות מתכננות ומארגנות את המחקר וההוראה בכל אחד מהתחומים האקדמיים שלהן ומשתפות פעולה בתחומי הדיסציפלינה שלהן. המחלקות מנוהלות על ידי ראש המחלקה, המדווח לנשיא. ראש המחלקה נעזר בוועדה מייעצת, הכוללת נציגים חיצוניים לתחומי הליבה של המחלקה.
ארגון > ניהול > מועצות הלימוד

מועצות הלימוד באוניברסיטה ממוקמים בתוך מחלקות האוניברסיטה השונות בצורה של מועצת לימודים של המחלקה. הם עובדים עם מסגרת ההשכלה לתארים ראשונים ושניים וכן הוראה במחלקות השונות.
ארגון > ניהול > תמיכה

לאוניברסיטה הטכנית של דנמרק ישנם שבעה משרדי ניהול.
ארגון > ניהול > חברות

לאוניברסיטה הטכנית של דנמרק יש מספר חברות מוגבלות ציבוריות עם דירקטורים עצמאיים. חברות בנות אלה מבססות את שירותי הליבה של האוניברסיטה באמצעות פעילותן ותנאי השוק.
בשנת 2014 הוענק לאוניברסיטה הטכנית של דנמרק הסמכה מוסדית מטעם האיגוד האירופי לאבטחת איכות בחינוך הגבוה (באנגלית: European Association for Quality Assurance in Higher Education, בראשי תיבות: ENQA). ההסמכה המוסדית מבטיחה שהאוניברסיטה עומדת ומתפקדת היטב בפועל באיכות הסמכת ההשכלה הגבוהה באירופה.
בנוסף למחלקות ומרכזי מחקר, יש גם מספר קבוצות מחקר ומרכזים בין-תחומיים. לדוגמה, פרויקטים חוצי ארגונים ויחידות תחת מחלקות, המוקדשים למחקר או ייעוץ מדעי בתחומי נושא ספציפיים. רבות מקבוצות מחקר אלה ממומנות או מופעלות בשיתוף עם מוסדות מחקר אחרים, רשויות ציבוריות, וחברות פרטיות וקרנות.
מחלקות

המכון הלאומי למשאבים ימיים
בית הספר למנהל עסקים
המרכז לננוסקופיה אלקטרונית המרכז ליזמות טכנולוגית
המרכז ליזמות טכנולוגית
המחלקה להנדסה כימית וביוכימית
המחלקה לכימיה
המחלקה להנדסה אזרחית
המכון למתמטיקה ומדעי המחשב
המרכז הלאומי לייצור מיקרו וננו
המחלקה להנדסת דיפלום
מחלקת הנדסה אלקטרונית
בית הספר למנהל עסקים
מכון המזון הלאומי
המחלקה להנדסת פוטוניקה
המחלקה להנדסת ניהול
המחלקה להנדסת מכונות
המחלקה למיקרו-ננו-טכנולוגיה
המחלקה לפיזיקה
המעבדה הלאומית לאנרגיה בת קיימא
מכון החלל הלאומי הדני
המחלקה למערכות ביולוגיות
מרכז המידע הטכני של דנמרק
המכון הלאומי לווטרינריה
המחלקה לאנרגיית רוח
המחלקה לתחבורה; החוג מעניק תואר שני בהובלה ולוגיסטיקה בתוכניות הנדסה וטכנולוגיה
מתמטיקה
מרכזי מחקר

המרכז הטכנולוגי הארקטי
המרכז לניהול מתקנים
המרכז לניתוח רצף ביולוגי
המרכז לטכנולוגיות מידע ותקשורת
המרכז לביוטכנולוגיה מיקרוביאלית
המרכז לתהליכי שיווי משקל ושלב
המרכז לטכנולוגיה, כלכלה וניהול
המרכז לתעבורה ותחבורה
המרכז לחקר שמיעה יישומ
יהמרכז לאנרגיה חשמלית
בעירה ובקרת פליטה מזיקה
מרכז הפולימרים הדני
מרכז הייעוץ הסטטיסטי של IMM
המרכז הבינלאומי לסביבה ואנרגיה פנימית
המרכז ללימודי מזון מתקדמים
נאנו
נוזל
מזון
אנרגיה
דירוג אקדמי

בנובמבר 2007 הוסיף מוסף טיימס להשכלה גבוהה את האוניברסיטה כמספר 130 בדירוג האוניברסיטאות בעולם ומספר 122 בשנת 2010.
בדירוג "האוניברסיטאות החדשניות בעולם" 2015 על ידי תומסון רויטרס, מדורגת DTU:
מספר 1 במדינות הנורדיות
מספר 43 בעולם
בקטגוריית הנדסה בדירוג נושאי QS, מדורגת DTU:
מספר 2 במדינות הנורדיות
מספר 36 בעולם
ברשימת "מחוון הכתר" של דירוג ליידן 2008 של 100 האוניברסיטאות הגדולות באירופה מבחינת מספר פרסומי Web of Science בתקופה 2000–2007, DTU מדורגת:
מספר 1 במדינות הנורדיות
מספר 5 באירופה
בדירוג האוניברסיטה העולמית של QS לשנת 2015 מדורגת DTU:
מספר 112 בעולם
בדירוג ליידן 2013 מדורגת DTU:
מספר 45 בעולם
מספר 7 באירופה
בדירוג האוניברסיטה העולמית של Times Times 2013–2014 מדורגים DTU:
מספר 121 בעולם, מספר 31 בקטגוריית "הנדסה וטכנולוגיה"
הדירוג נכון לשנת 2019 באתר האוניברסיטבה:
לפי הדירוג העולמי של האוניברסיטאות לשנת 2019, האוניברסיטבה מדורגת במקום 101–150 .
האוניברסיטה מדורגת בדירוג האקדמי העולמי לשנת 2020: לפי QS במקום 112 ולפי THE במקום 184 .
בוגרים בולטים

מספר דוגמאות לאישים בוגרי האוניברסיטה שהתפרסמו בתחום עיסוקם:
הנריק פונטופידן, פרס נובל לחתן ספרות
הנריק דאם, פרס נובל לפיזיולוגיה או לחתן רפואה
הארלד בוהר, (1887–1951), שחקן כדורגל מדליית כסף אולימפי ומתמטיקאי; אחיו של נילס בוהר
יוהאן ינסן, מתמטיקאי
אנדראס מוגנסן, אסטרונאוט
אובה ארוף, מיסד Arup Group
אנדרס הלסברג, מהנדס תוכנה
אבה סאנד, כדורגלן מקצועי לשעבר
שיתופי פעולה עם האקדמיה בעולם ועם המגזר הציבורי > שיתוף פעולה אקדמי

DTU הקימה מספר שותפויות אסטרטגיות ובריתות אוניברסיטאיות עם קומץ מובחר של אוניברסיטאות עילית עולמיות;
האוניברסיטה הטכנית של דנמרק חברה בברית אוניברסיטאות יורו-טק, (The EuroTech Universities Alliance בקיצור: EuroTech) שהיא שותפות אסטרטגית של אוניברסיטאות למדע וטכנולוגיה באירופה. האוניברסיטה חברה גם בברית N5T, שהיא ברית אסטרטגית של חמש האוניברסיטאות הטכניות המובילות בדנמרק, פינלנד, נורווגיה ושוודיה. לאוניברסיטה יש גם שיתוף פעולה עם המכון המתקדם למדע וטכנולוגיה בקוריאה משנת 2008, המרכז לחינוך ומחקר סין-דני הכולל שמונה מוסדות לימוד דניים, משרד ההשכלה הגבוהה והמדע בדנמרק, האוניברסיטת האקדמית הסינית למדעים והאקדמיה הסינית למדעים, האוניברסיטה הטכנולוגית של נאניאנג בסינגפור ואוניברסיטת קווינסלנד באוסטרליה.
שיתופי פעולה עם האקדמיה בעולם ועם המגזר הציבורי > שיתוף פעולה עם המגזר הציבורי

לאוניברסיטה שיתופי פעולה עם המגזר הציבורי, עם התעשייה ושיתוף פעולה בינלאומי.
מחלקות ומרכזי האוניברסיטה הטכנית, הם בעלי מסורת רבת שנים של ביצוע ייעוץ מבוסס מחקר. הייעוץ תומך בעבודת החקיקה והמנהלית של הרשויות הלאומיות והבינלאומיות. המחלקות העיקריות באוניברסיטה הטכנית העוסקות כיום בייעוץ למגזר הציבורי הן :
המכון הלאומי למשאבים ימיים
המחלקה להנדסה אזרחית
המרכז הבינלאומי לסביבה
מחלקת הנדסה אלקטרונית
המרכז ללימודי מזון מתקדמים
אינפורמטיקה
המחלקה להנדסת מכונות
המעבדה הלאומית לאנרגיה בת קיימא
מכון החלל הלאומי הדני
המחלקה לתחבורה
המכון הלאומי לווטרינריה
הערות שוליים

↑  Claus Tonsberg, History of DTU, DTU, About DTU, 15 October 2019.
↑  Claus Tonsberg, The DTU Gold Medal, About DTU, 15 October 2019.
↑  Emilie Koch Skotte, Campuses, DTU, About DTU, 6 November 2019.
↑  Christina Steensboe, Facts/figures, Rankings, DTU, 18 November 2019.
↑  Louise Nolle, Alliances and strategic partnerships, DTU, 15 October 2018.
↑  Emilie Koch Skotte, EuroTech Universities Alliance, DTU, 6 September 2019
↑  Line Bekker Poulsen, Nordic Five Tech Alliance, DTU, Alliances and strategic partnerships, 13 July 2018.
↑  DTU, Collaboration, Industrial collaboration, 5 April 2019.
| --- | --- |
בקרת זהויות :  NLI: 987011426928505171  BIBSYS: 90931851  BnF: cb125142210 (data)  GND: 5124184-5  ISNI: 0000 0001 2181 8870  LCCN: no95043358  RERO: 02-A025312819  SUDOC: 156086654  VIAF: 149223797   WorldCat (עם VIAF): 149223797